escapele a menstruacia
Dobry den, 31.12. mi skoncila menstruacia, 1.1. som musela uzit escapele, 9.1. sa dostavilo slabe krvacanie, ktore trvalo tyzden. Ocakavala som menstruaciu 25.1., dodnes 8.2. meska. Mam brat slabe krvacanie ako kramy, ktore vyvolala tabletka, alebo mi len rozhadzala cyklus? Teh.testy 5.2,7.2. negat.
Dobrý deň.
Ďakujeme za Vašu otázku.
Meškanie menštruácie môže mať viacero príčin. Dôvodom môže byť stres, úzkosť, výkyvy hmotnosti, hormonálna nerovnováha, prebiehajúce ochorenie a podobne.
Meškanie menštruácie však patrí taktiež medzi časté vedľajšie účinky núdzovej antikoncepcie Escapelle. Ak sa oneskorí nástup menštruácie o viac ako 5 dní, má sa vylúčiť aj možná gravidita. Pre overenie prípadného tehotenstva je vhodné vykonať tehotenský test. V prípade, že tehotenský test prípadné tehotenstvo nepotvrdil, meškanie bude mať inú príčinu.
Žiaľ v našej kompetencii nie je stanoviť presnú diagnózu ani určiť príčinu daných ťažkostí. Z tohto dôvodu odporúčam kontaktovať gynekológa.
Prajem pekný zvyšok dňa.
S pozdravom
Mgr. Barbora Bičanovská